Dezvăluindu-ți acest manual,
ți-am arătat cum să ajungi în vârful lanțului trofic,
să creezi un plan de afaceri solid,
să-ți terorizezi rivalii
și să fii cu un pas înaintea autorităților.
Ți-am arătat ce să nu faci.
Pentru ultima lecție, e timpul să-ți mărești ambițiile
și să afli cât de puternic poate deveni un șef al mafiei.
Cei mai buni capi își întind tentaculele în fiecare aspect al societății,
ca să elimine toate obstacolele asupra activității lor infracționale.
Niciun interlop nu și-a dus influența pe culmi mai înalte
sau cu o precizie atât de letală, ca regele cocainei din Columbia,
Pablo Escobar.
Și-a însușit fiecare pagină din manual
și a adăugat și câteva capitole finale.
Avea putere politică, era un erou pentru comunitatea sa…
Vreau să salut…
…era nemilos cu dușmanii,
foarte machiavelic și afacerist bun.
Nu faci 30 de miliarde din greșeală.
Urmează drumul lui Escobar
și poți deveni și tu cel mai bun din clasă,
învățând cum să-ți faci prieteni și să influențezi totul!
CUM SĂ DEVII UN ȘEF AL MAFIEI
IEȘI DIN TIPARE
Pablo Escobar a pornit de pe străzile din Medellín, Columbia,
ajungând șeful celui mai mare sindicat de droguri,
cu o națiune întreagă la picioare.
A fost un șef mafiot. A fost un terorist.
A fost un geniu criminal și un antreprenor global.
Dar, înainte să descriem cum a făcut un profit monstruos,
iată câteva detalii despre primii pași
pe drumul său de la pion la lider.
Trăiască Pablo Escobar Gaviria!
1. ESCOBAR SE AXA PE SCOP
Escobar voia să facă un milion de pesos columbieni
până la vârsta de 30 de ani.
Mama lui era învățătoare. Tatăl lui era agricultor
și lucra la o fermă. Nu aveau resurse economice.
Când Pablo a devenit adolescent,
deja își arăta talentul antreprenorial.
Escobar s-a implicat
într-o operațiune foarte importantă de contrabandă cu țigări.
Practic, a extins-o și a câștigat mai mult pentru șeful lui.
Asta l-a pregătit pentru construirea imperiului său ca traficant de droguri.
2. ESCOBAR OBSERVA TENDINȚELE
Escobar a văzut că ceilalți traficanți făceau bani din cocaină.
Marjele de profit erau mult mai mari la cocaină decât la marijuana.
Pentru a aduce un kg de cocaină în SUA,
este vorba de 5.000 de dolari per kg.
Dacă profitul pentru acel kg de cocaină este de 80.000 de dolari…
Nu sunt economist,
dar până și eu știu că e un profit fantastic pentru acea investiție.
PABLO A AJUNS LA PUTERE PRINTR-UN ATAC
În 1975, Pablo Escobar era un traficant de droguri neimportant,
de care nu auzise nimeni.
S-a ivit o ocazie când un individ pe nume Restrepo
voia să-l ajute cineva cu o tranzacție în Medellín.
Pablo l-a ajutat s-o încheie.
Două luni mai târziu, Fabio Restrepo a fost ucis.
Se pare că Escobar ar fi ordinat asasinarea lui.
Apoi, Escobar i-a preluat organizația
și practic a spus grupului că lucrează pentru el.
A fost o mișcare de șef.
Dar ambițiile lui Pablo Escobar
au trecut dincolo de conducerea unei operațiuni locale.
Voia să schimbe jocul.
Pablo Escobar voia să conducă Columbia.
Pentru asta, trebuia să-și extindă radical sfera de influență,
începând cu adversarul obișnuit al oricărui lider interlop.
POLIȚIA
TACTICĂ ADU LEGEA DE PARTEA TA
Pentru un șef mafiot în ascensiune,
poliția poate fi un adevărat ghimpe în coastă.
Dar știm că și cei mai integri polițiști pot fi tentați de oferta potrivită.
Să ai polițiști corupți pe statul de plată e excelent pentru un șef.
Îți oferă mai mult control în cartiere și asupra afacerii tale.
Când ai polițiștii la degetul mic și îi plătești,
mai bine nu se poate.
1976 MEDELLÍN, COLUMBIA
Fiind traficantul de top din Medellín,
Pablo știa că trebuia să aibă legea de partea lui.
Fiindcă voia să facă o mișcare riscantă ca să-și crească puterea.
Când Pablo s-a implicat mai mult în afacere,
a înțeles că poate câștiga mai mult,
producându-și propria cocaină.
A spus: „Hai să investim în laboratoare de cocaină!”
Da a întâmpinat o problemă în privința transportului cocainei.
La mijlocul anilor '70, poliția columbiană
avea responsabilitatea de a prinde traficanții de droguri.
Poliția avea puncte de control
pe drumurile principale din Columbia.
Dacă nu ai o atitudine care să te facă persuasiv,
poate cu bani în mână,
probabil că vei fi arestat pentru contrabandă.
Pablo avea atitudinea corectă și, mai mult, bani de dat.
Dar, în Columbia anilor '70,
nu toate instituțiile poliției jucau după aceleași reguli.
Într-o noapte, Escobar și ai lui se întorceau în Medellín
după aprovizionarea în Ecuador,
când au suferit o întârziere neașteptată.
Pablo știa cum stătea treaba,
dar nu avea de-a face cu polițiști obișnuiți.
Era poliția secretă columbiană, cunoscută ca DAS.
Columbia avea o agenție pe nume DAS.
Departamentul Administrativ de Securitate.
DAS era ca FBI-ul.
Aveau un serviciu de informații dezvoltat.
Agenții știau că urma să vină Pablo
și au descoperit 39 kg de pastă de coca
în roata de rezervă.
Îl prinseseră în fapt.
Pablo le-a oferit mita obișnuită,
dar agenții DAS nu erau ușor de cumpărat.
L-au arestat pentru trafic.
Din fericire, încă avea opțiuni pentru a-și recâștiga libertatea.
A aranjat să îi fie trimis un cadou judecătorului care se ocupa de caz.
Judecătorul a apreciat gestul…
și i-a arătat asta.
Cât despre agenții încăpățânați care nu s-au ploconit în fața lui…
Ei au aflat ce pățesc cei
care refuză generozitatea lui Pablo Escobar.
De atunci, toți polițiștii care îi apăreau în cale aveau o alegere simplă.
Plata
o plomo.
„Plata o plomo” înseamnă argint sau plumb.
Poți să încasezi banii sau să încasezi un glonț.
Era o ofertă de nerefuzat.
Să te bazezi pe poliție e un început,
dar campania de influențare
înseamnă să aduci un alt grup de partea ta.
Concurența.
Cum transformi potențialii dușmani în aliați?
TACTICĂ ACCEPTĂ PARTENERIATE
Se spune că dacă vrei să ajungi repede, du-te singur!
Dar, dacă vrei să ajungi departe, du-te în echipă!
Împreună, toți reușesc mai multe.
Șefii mafioți trebuie să aibă alianțe strategice cu alți șefi mafioți,
fiindcă toți lucrează pentru același rezultat favorabil, nu?
Să facă bani.
Se pot face mulți bani,
dar, dacă eu revendic asta, iar el, tot asta, și începem să ne împușcăm,
nimeni nu primește nimic. Sunt doar o mulțime de morți.
Așa au luat naștere aceste supergrupuri.
Capul mafiot sicilian Gaetano Badalamenti s-a aliat cu mafia americană
pentru heroină în State.
Operațiunea a fost numită Filiera Pizzei.
Drogurile erau transportate prin pizzerii.
Liderul traficanților de persoane, poreclită Sora Ping,
cu un imperiu de 40 de milioane de dolari transportând imigranți chinezi în SUA,
și-a plătit foștii rivali, banda Fuk Ching,
aproape un milion de dolari pentru ajutor în operațiune.
Și i-a terorizat pe rău-platnici.
Iar Lucky Luciano, Bugsy Siegel și Meyer Lansky
au unit banda italiană cu cea evreiască în prohibiție,
formând ceea ce s-a numit Sindicatul.
Prima mafie americană multi-etnică.
Asta da, gândire progresistă!
Când ambiția lui Pablo a crescut,
avea motive să exploreze colaborări constructive.
Comerțul cu cocaină era o piață competitivă în Columbia la început.
Erau mai mulți jucători care concurau pentru cota de piață.
Traficanții își vedeau de treaba lor,
găsindu-și propriile surse pentru chimicale,
fiind o provocare. De unde obții chimicalele?
Nu sunt multe companii chimice în lume.
Mai făceau bani? Bineînțeles!
Dar pe Pablo și pe colegii lui îi păștea o criză
care avea să schimbe totul.
În toată Columbia, grupurile insurgente încep să răpească cetățeni bogați
pentru răscumpărare.
E o afacere foarte profitabilă,
iar pentru cei care nu plătesc, una mortală.
În scurt timp, încep să-i vâneze pe magnații drogurilor și familiile lor.
Marta Ochoa, sora mai mică a fraților Ochoa, traficanți de top,
a fost răpită din curtea facultății
de membrii facțiunii marxiste M-19.
Au cerut milioane pentru înapoierea ei.
Drept răspuns, Pablo și frații Ochoa au decis să convoace un summit
al traficanților de top din țară.
La adunarea baronilor, Pablo a insistat să nu se mai plătească răscumpărări.
Ar trebui să-și unească forțele pentru a-și finanța o armată privată
cu un nume care prinde.
MAS. Însemna „moarte răpitorilor”.
Cu alte cuvinte, moarte celor care răpesc pentru răscumpărări.
Prețul pentru a deveni membru? Doar două milioane de pesos, 33.000 $.
Și zece asasini de fiecare.
La câteva zile de la formare, MAS a început vânătoarea.
Au ucis peste 100 de răpitori suspectați din toată țara…
până când răpitorii Marthei Ochoa au primit mesajul, în sfârșit.
Ceea ce începuse ca un parteneriat tactic avea să se consolideze,
când acești colaboratori improbabili au decis să creeze o alianță mai durabilă,
pe care lumea avea s-o cunoască drept cartelul Medellín.
Așa că fiecare a adus lucruri diferite în afacere, ca să le împartă între ei.
Atunci a început să le crească profitul.
Au devenit mai puternici ca grup decât erau ca indivizi.
În anii '80, '90, cartelul Medellín era responsabil
pentru 80% din cocaina care ajungea în lume.
Au monopolizat industria de cocaină.
Cu alte cuvinte, ei stabileau prețul.
Dar cel care a fost mereu deasupra acestor oameni? Pablo Escobar.
Iar vizionarului îi revin cele mai mari recompense.
La mijlocul anilor '80, Pablo Escobar făcea un milion de dolari pe zi.
Dar, când conduci un imperiu ilegal,
finanțele tale în creștere vor atrage și mai multă atenție nedorită.
Manualul de încredere îți va arăta cum să ții lupii la distanță
și să-ți extinzi și mai mult raza de influență.
TACTICĂ CUCEREȘTE MASELE
Dragoste.
Cu toții ne dorim acel sentiment plăcut de siguranță.
E valabil și pentru șefii mafioți puternici.
Infractorii înțeleg că e bine să aibă opinia publică de partea lor.
Dacă poți să obții sprijinul comunității,
lumea tinde să piardă din vedere faptul că faci lucruri ilegale.
Cu cât un șef reușește să obțină sprijin public,
cu atât va putea să se protejeze mai bine.
Primul pas în a aduce masele de partea ta?
Arată-ți latura caritabilă!
Ca acești indivizi.
Fii șefului mafiei Carlo Gambino din New York, Thomas și Joseph,
câștigaseră 70 de milioane de dolari dintr-o escrocherie în transporturi
și ar fi donat peste un milion de dolari pentru un centru de oncologie pediatrică,
iar un sediu încă poartă numele familiei.
După ce un tsunami devastator a lovit Japonia în 2011,
Yakuza, condusă de Kenichi Shinoda,
a fost printre primele care au oferit ajutor în zonele afectate.
Iar adjunctul familiei mafiote Colombo, William Cutolo,
a fost un sponsor important al Asociației Naționale de Cercetare a Leucemiei.
S-a deghizat și ca Moș Crăciun la petrecerea anuală de Crăciun.
Tactica de fermecare a lui Pablo
a avut beneficii din înțelegerea publicului său.
Pablo provenea dintr-un mediu modest
și știa nevoile poporului său.
Guvernul răspundea doar nevoilor elitelor.
Pablo Escobar a putut să umple acel gol,
când guvernul n-o făcea,
oferind servicii de care oamenii din pătura de jos aveau nevoie.
Generozitatea lui a căpătat multe forme.
A construit drumuri și linii de înaltă tensiune,
spitale,
stadioane,
patinoare.
Chiar și un complex de 600 de locuințe pentru cei nevoiași din Medellín,
denumit Cartierul lui Pablo Escobar.
A deschis o grădină zoologică cu intrare liberă,
cu 200 de animale exotice,
a sponsorizat echipe de fotbal locale
și a construit terenuri de sport iluminate în tot orașul.
Uneori, Pablo juca și el.
A dat bani nevoiașilor din cartierele sărace,
adesea însoțit de preoți catolici.
A dat bani și bisericii.
Comunitatea l-a văzut ca pe un Robin Hood,
unde fura de la capitaliștii bogați și dădea banii săracilor.
Așa că era văzut ca un erou de către cei din cartierul său.
Până la urmă, însemna loialitate.
Lumea credea că Pablo Escobar era omul bun
și că cei din guvern erau răi.
Când ai voința poporului de partea ta, ai învins.
Așa învingi guvernul.
Chiar și când pare că e sigur cartierul tău,
amenințările din exterior pot fi cu totul altceva.
PREȘEDINTE
Drogurile ne amenință societatea, valorile
și ne subminează instituțiile.
Ne omoară copiii.
Vrem să spui „nu”.
Scapă de droguri, spune „nu”!
Doar spune „nu”!
Se estimează că 96 de tone de cocaină
au fost introduse în SUA anul trecut.
Încercăm să facem tot ce ne stă în putere ca guvern
ca să împiedicăm traficul de droguri.
SUA a pus multă presiune pe guvernul columbian
ca să ia măsuri împotriva traficanților de droguri.
Avea să ducă la cea mai îngrijorătoare decizie.
Statele Unite și Columbia au semnat un tratat care permitea
traficanților columbieni să fie extrădați în Statele Unite.
Înfricoșător, dar nu-ți face griji!
Manualul îți va arăta
cum să-ți fructifici popularitatea dobândită.
TACTICĂ APUCĂ-TE DE POLITICĂ
Politica. E lentă. E complicată.
Dar, când vrei să influențezi politica,
trebuie să mergi direct la sursă.
Și dacă ești Pablo Escobar,
acum o lege contează mai mult ca restul.
Pablo Escobar se temea de extrădare,
de posibilitatea că putea fi transferat cu forța în Statele Unite,
unde ar fi fost dus în fața justiției și condamnat.
Pablo trebuia să elimine acel scenariu.
Pablo Escobar și-a dat seama că dacă voia să schimbe legile,
cea mai bună cale era s-o facă din interior.
LA 1 AN DUPĂ CE A DEVENIT LIDER
A candidat ca rezervă
pentru o poziție în Parlament.
Ideologia mișcării noastre constă în spiritul public,
naționalismul și programele sociale.
Cât despre trecutul complicat al lui Pablo…
Escobar și-a organizat cu grijă profilul public.
A angajat un specialist în relații publice ca să-l facă să pară
un afacerist legitim,
să-i mituiască pe jurnaliști și să-i șteargă trecutul.
A candidat pe spinarea unui om pe nume Ortega,
actualul în funcție, și a câștigat.
După alegeri,
Pablo s-a dus țanțoș în Parlament, ca un om obișnuit.
Pe lângă puterea și prestigiul funcției sale,
noua slujbă avea și alte avantaje.
Fiind membru,
Escobar avea imunitate la urmărirea penală,
avea viză diplomatică pentru Statele Unite
și era în măsură să afecteze tratatul de extrădare al Columbiei,
de care voia să scape.
Însă, marile ambiții ale lui Pablo
l-au pus față în față cu un adversar formidabil.
Rodrigo Lara tocmai fusese numit în funcția de ministru al Justiției,
când Pablo Escobar a fost ales în Parlament.
Avea o carieră politică lungă
și era un adversar înverșunat al traficanților de droguri.
Ministrul știa cine era Pablo.
Și-a dat seama că Pablo lua în derâdere sistemul lor parlamentar
prin simpla prezență în sală.
16 AUGUST 1983
Din prima sa zi în Parlament,
se vedea că locul lui nu era acolo.
Rodrigo Lara era pe cale să facă lucrurile și mai incomode.
A început ședința
denunțând efectul devastator al traficului de droguri asupra societății,
apoi și-a îndreptat atenția spre Pablo.
Lara l-a demascat pe parlamentar ca baron al drogurilor
și a declarat că Escobar a mințit Parlamentul
și poporul columbian.
Pablo a continuat să nege acuzațiile.
Suntem calomniați și atacați din toate punctele de vedere,
prin informații eronate
și prin cuvinte prejudicioase
aduse la adresa noastră de inamicii politici.
Dar, după o anchetă de un an, Escobar a fost demis din Parlament.
Nu doar că Escobar a pierdut
orice fel de imunitate ar fi avut,
orice influență ar fi putut să aibă asupra politicii antidrog,
dar a fost umilit și demascat.
Încercarea de a intra în politică s-a lovit de un zid.
Dar există mai multe căi de a face guvernul să ți se supună.
Iar următoarea nu e la fel de politicoasă.
TACTICĂ ELIMINĂ TOATE OBSTACOLELE
Când ești un om înstărit, poți să te bazezi pe banii tăi
ca să-ți promovezi interesele.
La sfârșitul anilor '80,
puțini aveau mai multe mijloace materiale ca Pablo Escobar.
E în centrul atenției.
Avea atâția bani, că nu știa ce să facă cu ei.
Era printre cei mai bogați, dacă nu cel mai bogat infractor.
Și nu voia să renunțe la asta.
Dar, un nou grup de politicieni voiau să se afirme,
promițând să-l doboare pe Pablo și pe partenerii lui din cartel.
Luis Carlos Galán candida la președinția Columbiei,
iar platforma sa era pro-extrădare pentru traficanții de droguri.
Rata sa de popularitate era fenomenală.
A ajuns în patria noastră,
așa cum a ajuns în peste 60 de țări.
Dacă ești Pablo Escobar,
e ultimul om căruia vrei să-i permiți să-ți conducă țara.
LA 8 ANI DUPĂ CE A DEVENIT LIDER
E timpul să-ți exerciți influența mai direct.
Galán a fost asasinat la ordinul lui Escobar.
Dar ideile lui Galán nu erau la fel de ușor de stins.
Problemele lui Escobar nu dispăruseră,
fiindcă șeful de cabinet,
César Gaviria, devine candidatul la președinție.
Gaviria era și singurul candidat care promitea extrădarea
unor lideri de cartel în SUA pentru judecată.
Se pare că nu pricepuse mesajul.
Pablo a hotărât să-l elimine pe Gaviria,
și a mers până într-acolo, încât a aflat
că avea să fie în avionul dinspre Bogotá spre Cali.
Pablo a decis să permită plantarea unei bombe în avion.
Avionul a decolat, iar bomba a explodat în aer.
În Columbia, 107 de oameni au murit într-un accident aviatic.
Avionul s-a prăbușit la două minute după decolare.
Ar fi putut fi o bombă
și se pretinde că ar fi plantat-o traficanții.
Dar era o problemă.
Gaviria nu călătorise.
Deci 110 oameni muriseră
pentru că Pablo crezuse că un bărbat avea să fie în avion.
După atentatul cu bombă al lui Escobar,
lumea începuse să spună că trebuie să fie închis undeva.
Iar atunci, toate eforturile s-au axat
pe găsirea lui Pablo Escobar.
Poliția columbiană continuă să distrugă pistele ascunse,
să distrugă laboratoare și să-l caute pe Escobar,
șeful cartelului Medellín.
Poate părea că era încolțit din toate părțile,
dar Pablo mai avea un as în mânecă,
pentru a-și impune voința și a-și asigura viitorul.
TACTICĂ DĂ TOTUL
După ce a câștigat miliarde și a devenit cel mai influent cetățean,
acum Pablo Escobar avea autoritățile pe urme…
și o populație care-i încuraja prinderea.
Trebuia să întoarcă iar șansele în favoarea lui.
Violența e moneda de schimb a lui Escobar.
Era singurul avantaj pe care îl avea atunci
și singura soluție pe care o găsise ca să aducă guvernul la masa negocierilor.
Baronii drogurilor au răspuns politicii „Măsuri serioase” a guvernului.
Au declarat război guvernului.
Când atenția poliției s-a întors spre Escobar, totul a devenit o țintă,
iar Bogotá a devenit zonă de război.
Mii și mii de oameni nevinovați au fost uciși.
Apoi a pus pliante la locurile mașinilor-capcană.
„Extradiționarii.” Los estraditables.
„Preferăm un mormânt în Columbia decât o celulă în Statele Unite.”
Erau semnate de „extradiționari”.
Știam că era Pablo Escobar.
Era semnul lui distinctiv.
N-a durat mult până când campania lui a dat roade.
Opinia publică se ridica și creștea,
adresându-se guvernului: „Ce faceți împotriva violenței?
Ne-am săturat. Cum o să ne protejați?”
Temându-se de revolte, guvernul n-a putut decât să-i ofere un târg lui Pablo.
Președintele César Gaviria
a venit cu ideea unui program de predare.
Asta presupunea ca tu, ca infractor,
să te predai și să te declari vinovat de o infracțiune la alegerea ta.
În schimb, te absolvim de orice altă infracțiune,
pe care ai comis-o, inclusiv crime.
Scopul era să-l doboare pe Pablo Escobar.
LA 10 ANI DUPĂ CE A DEVENIT LIDER
Mai bine decât să aduci guvernul la masa negocierilor e
să-l pui în genunchi.
Pablo Escobar a sunat la guvernul Columbiei și a spus:
„Îmi voi opri campania de bombardare
și sunt dispus să mă predau.
Dar am câteva condiții.”
I-au spus: „Ce vrei?”
„O să-mi clădesc propria închisoare.
Pentru că trebuie să fiu în siguranță.”
Ce a spus guvernul? „Bine.”
„Și trebuie să-i aleg pe ceilalți deținuți fiindcă am dușmani.
Trebuie să mă asigur că nu mă va ucide nimeni.”
Și guvernul a spus: „Bine.”
„O să-mi angajez proprii gardieni.
Nu vă faceți griji, le plătesc eu salariile!”
Iar guvernul columbian a zis: „Bine.”
În plus, nu erau clauze pentru confiscarea bunurilor lui Pablo.
„Dar partea importantă e că vreau să dispară extrădarea.”
Guvernul columbian a spus: „Bine.”
A fost cel mai prost acord din istoria poliției,
din toată istoria lumii.
Practic, Pablo Escobar câștigase, iar noi pierdusem.
Dar cum a rămas cu sentința?
Unitatea aleasă de el se numește La Catedral.
Închisoarea avea televizoare mari, jacuzzi, piscină cu cascadă
și tot ce avea nevoie Escobar ca să-și continue afacerea
în siguranță înăuntru, cu gardienii afară.
IULIE 1992
După un an închis în La Catedral,
guvernul columbian a decis să-și încalce acordul
și să-l transfere într-un penitenciar mai puțin comod…
Oamenii lui Pablo s-au înarmat,
iar el a ieșit pe ușa din spate.
Sute de soldați înarmați
cercetează zona rurală, în căutarea celui mai vânat om.
Până acum, Pablo Escobar le-a scăpat.
Deși n-a fost pe fugă o veșnicie,
celui care a spus că prefera moartea în Columbia decât extrădarea,
i s-a împlinit dorința.
LA 12 ANI DUPĂ CE A DEVENIT LIDER
Datorită poliției columbiene și agenției antidrog americane.
Pablo Escobar a murit așa cum a și trăit, în violență.
Moartea lui ar putea fi lovitura finală pentru cartelul Medellín.
Trasându-și propriul drum prin manual,
Pablo Escobar a devenit unul dintre cei mai bogați zece oameni din lume,
cu o avere netă de 30 de miliarde de dolari.
Cine spune că infracțiunile nu rentează?
Asta e mentalitatea mafiei.
Cine n-a depus jurământul este fraier.
Faci bani în afacerea asta, dar noi nu omorâm lumea, pur și simplu.
Vedem ce vrea publicul și îi oferim asta.
Măcar mafia nu încearcă să-ți arunce praf în ochi.
Fiecare dintre acești uriași criminali și-au preluat frâiele destinului
și au ajuns pe culmi la care muritorii pot doar să viseze.
Șefii mafioți sunt foarte respectați, foarte temuți.
Dacă ești mulțumit de viața ta actuală,
poate că nu ești făcut pentru o asemenea schimbare de carieră,
dar, să fim sinceri!
E foarte simplu. Vrei bani, putere, respect?
Vrei să fii șeful.
Nu ne-ar plăcea tuturor să avem o viață mai bună?
Ți-am oferit instrumentele.
Așa că, ce mai aștepți?
CUM SĂ DEVII UN ȘEF AL MAFIEI
Subtitrarea: Ramona Coman